‘રીતુ જી, આ જાઈએ, કાદરી સર આ ગયે..’ કોઈક હેલ્પર જેવો છોકરો રીતુને બોલાવવા આવ્યો હતો. એક વાત સાફ હતી કારણ ગમે તે હતું પણ રીતુને સહુ કોઈ ભાવ વધુ આપતા હોય તેમ લાગ્યું. ‘રિયા, હવે બાજી તારા હાથમાં છે… મારો રોલ અહીં સુધીનો હતો. હવે આગળની મંઝીલ તારે પોતે તરાશવાની છે. ઓલ ધ બેસ્ટ…’ રીતુએ થમ્સ અપની સાઈન બતાડી. રીતુની પાછળ પાછળ રિયા એક મોટા હોલમાં પ્રવેશી, ગ્લેમર વર્લ્ડનું પ્રથમ પગથિયું આ હોલમાં હતું.